Málaga er blitt min november-favoritt og leiligheten til AM&J ble min hyggelige base i år. Den var litt mindre enn jeg hadde forestilt meg men helt ok for 1 person. Jeg var utrolig sjarmert av utsikten (fra alle vinduene!) og terrassen ble et kjært oppholdssted i sene ettermiddagstimer med solnedgang over åsen i vest (ingen morgensol).
Leiligheten er flott utstyrt men har tross alt noe slitasje og småting som ikke fungerte.
Var spesielt fornøyd med strøket, nærhet til offentlig kommunikasjon, og en gate uten trafikk. Satte også stor pris på et lyst og lekkert inngangsparti og en heis som fungerte feilfritt alle 5 ukene.
Vertinnen var utrolig hyggelig og på alle måter serviceminded - et trygt holdepunkt som jeg følte jeg kunne kontakte om hva som helst. Jeg vil ikke ha noe problem med å anbefale både vertskapet og leiligheten.